คือผมอยากทราบว่า อาการที่ผมเป็นตอนนี้คือกรดไหลย้อน หรือ เป็นสัญญาณของพิษสุนัขบ้าครับ ผมมีอาการ เเน่นๆ อึดอัดที่คอ เเล้วก็ กลืนน้ำลายลำบากครับ ก่อนหน้านี้มีไข้ต่ำ ปวดหัวนิดหน่อยครับ ช่วง 1 เดือนก่อน ผมทำงานเดินทางโดยจักรยานครับ ทางผ่านมีสุนัขอยู่ตามทางเยอะมากๆ (เเต่จากที่เห็นไม่ได้เห่าเเละไล่ตามผมครับ) เเล้วมาพึ่งมาเป็นอาการดังกล่าวช่วงนี้ครับ ผมจึงไม่เเน่ใจว่าเป็นกรดไหลย้อนหรือเป็นสัญญานอาการเเรกเริ่มของพิษสุนัขบ้าหรอครับ ผมอ่านเเล้วเห็นอาการคล้ายๆกันครับคุณ รบกวนด้วยนะครับ
สวัสดีค่ะ การปั่นจักรยานผ่านสุนัข หากไม่ได้ถูกสุนัขกัดหรือข่วน หรือถูกเลียที่ตา ปากจมูก หรือเลียบาดแผล ก็ย่อมจะไม่ติดเชื้อพิษสุนัขบ้ามาค่ะ ดังนั้น อาการต่างๆ ที่เป็นอยู่ คือ แน่นอึดอัดที่คอ กลืนน้ำลายลำบาก ปวดหัว มีไข้ต่ำ จึงไม่ได้เกิดจากโรคพิษสุนัขบ้าค่ะ แต่อาจเกิดจากสาเหตุ เช่น ไข้หวัด คออักเสบ ทอนซิลอักเสบ เป็นต้น ส่วนโรคกรดไหลย้อนนั้น ไม่น่าทำให้มีไข้ค่ะ แต่อาจทำให้เจ็บคอ ระคายเคืองคอ กลืนลำบากได้ นอกจากนี้ ก็จะมีอาการแสบร้อนกลางอก มีน้ำรสเปรี้ยวหรือขมในคอ คลื่นไส้ เรอบ่อย เป้นต้นดังนั้น ควรดูแลบรรเทาตามอาการไปก่อน เช่น การดื่มน้ำเปล่ามากๆ งดน้ำเย็น ไม่ทานน้ำแข็ง ไม่ทานของทอด ของผัดที่มีน้ำมันมาก งดทานขนมกรุบกรอบ ไม่ทานอาหารรสจัด เลือกทานอาหารที่ย่อยง่าย งดการใช้เสียงมาก คือไม่พูดมาก พูดเยอะ เป็นต้น หากอาการแน่นในคอเป็นมากขึ้น คือกลายเป็นเจ็บคอมาก และยิ่งทำให้กลืนลำบาก ก็ควรไปพบแพทย์เพื่อรักษาค่ะ